OpenLLM-France/wikimedia huggingface dataset:
# Eocardia

Eocardia és un gènere extint de mamífers rosegadors de la família dels eocàrdids que visqueren durant el Miocè, fa entre 13,8 i 17,5 milions d'anys. Se n'han trobat restes fòssils a l'Argentina i Xile. Eren parents propers dels càvids d'avui en dia (conills porquins, capibares i afins). Feia uns 30 cm de llargada. En un primer moment fou classificat en la família dels toxodòntids, però el mateix autor del tàxon, Florentino Ameghino, esmenà el seu propi error uns mesos més tard. El nom genèric Eocardia significa ‘cor de l'alba’ i es refereix a la forma dels prismes de les dents molars superiors.

## Referències

* 1 2 Entrada «Eocardia» de la Paleobiology Database (en anglès). [Consulta: 3 desembre 2023].
* ↑ Defler, 2019, p. 146.
* ↑ Palmer, D. The Marshall Illustrated Encyclopedia of Dinosaurs and Prehistoric Animals (en anglès). Marshall Editions, 1999, p. 285. ISBN 1-84028-152-9.
* ↑ Palmer, 1904, p. 262.

## Bibliografia

* Defler, T. History of Terrestrial Mammals in South America: How South American Mammalian Fauna Changed from the Mesozoic to Recent Times (en anglès). Springer, 2019. DOI 10.1007/978-3-319-98449-0. ISBN 978-3-319-98448-3.
* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Chun Byung-kwan

Chun Byung-kwan (Jinan, 4 de novembre de 1969) és un aixecador de peses sud-coreà, ja retirat, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on va guanyar la medalla de plata en la categoria del pes mosca del programa d'halterofília. Quatre anys més tard, als Jocs de Barcelona, guanyà la medalla d'or en la prova del pes gall, mentre el 1996, a Atlanta, quedà eliminat en no aconseguir aixecar cap pes en dos temps en la prova del pes gall.
En el seu palmarès també destaquen tres medalles al Campionat del món d'halterofília, una d'or, una de plata i una de bronze, entre el 1990 i el 1995. Als Jocs Asiàtics guanyà dues medalles d'or, el 1990 i 1994.

## Referències

* 1 2 «Olympedia – Jeon Byeong-Gwan». [Consulta: 8 juny 2024].
* ↑ «Chun Byung-Kwan». [Consulta: 8 juny 2024].
# Sabine Jahn

Sabine Jahn (alemany: Sabine Gust) (Neuruppin, 27 de juny de 1953), de casada Gust, és una remadora alemanya que va competir sota bandera de la República Democràtica Alemanya durant la dècada de 1970. Es casà amb el també remer Reinhard Gust.
El 1976 va prendre part en els Jocs Olímpics de Mont-real on, fent parella amb Petra Boesler, guanyà la medalla de plata en la prova del doble scull del programa de rem.
En el seu palmarès també destaquen una medalla d'or i una de plata al Campionat del món de rem i una d'or al Campionat d'Europa de rem.

## Referències

* 1 2 Sabine Jahn a Sports Reference (arxivat)
* ↑ «Sabine JAHN» (en anglès americà). Arxivat de l'original el 2021-01-07. [Consulta: 8 setembre 2020].
* ↑ «Sabine GUST» (en anglès americà). Arxivat de l'original el 2021-01-10. [Consulta: 8 setembre 2020].
# Edwin Graves

Edwin Darius "Ed" Graves, Jr. (Chesapeake City, Maryland, 10 de juliol de 1897 - Scituate, Massachusetts, 29 d'abril de 1986) va ser un remer estatunidenc que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició del vuit amb timoner del programa de rem. El juny de 1920 es graduà a l'Acadèmia Naval dels Estats Units. Es retirà, com a capità, el 1950.

## Referències

* 1 2 «Ed Graves Olympic Results». sports-reference.com. Arxivat de l'original el 8 d’octubre 2017. [Consulta: 8 octubre 2017].
# Josiah Ritchie

Major Josiah George Ritchie (Westminster, Regne Unit, 18 d'octubre de 1870 − Ashford, Middlesex, 28 de febrer de 1955) fou un tennista britànic, que aconseguí guanyar tres medalles olímpiques en els Jocs Olímpics de Londres 1908 i dos títols de dobles del Torneig de Wimbledon.

## Carrera esportiva

Va participar, als 40 anys, en els Jocs Olímpics d'Estiu de 1908 celebrats a Londres (Regne Unit), on aconseguí guanyar la medalla d'or en la prova individual masculina; la medalla de plata en la prova de dobles masculins, fent parella amb James Cecil Parke; i la medalla de bronze en la prova individual masculina interior. Així mateix participà en la prova de dobles masculins interiors on, fent parella amb Lionel Escombe, finalitzà quart.
Al llarg de la seva carrera aconseguí arribar a la final individual del Torneig de Wimbledon l'any 1909, on perdé davant Arthur Gore (6−8, 1−6, 6−2, 6−2, 6−2), i aconseguí guanyar el títol de dobles fent parella amb Tony Wilding els anys 1908 i 1910, arribant també a la final l'any 1911.
L'any 1908 fou membre de l'equip britànic de la Copa Davis, i aconseguí guanyar cinc vegades el torneig d'Hamburg (1903-1906 i 1908), quatre vegades el torneig de Queen's Club (1902, 1904, 1906 i 1909) i una vegada el torneig de Montecarlo (1907).
A part del tennis també va practicar altres disciplines esportives com rem o tennis taula, del qual fou secretari en la federació i també va escriure un llibre sobre com jugar.

## Torneigs de Grand Slam
### Individuals: 1 (0−1)

| Resultat | Núm. | Any | Torneig | Oponent | Marcador |
| Finalista | 1. | 1909 | Wimbledon, Londres, Regne Unit | Arthur Gore | 6−3, 6−2, 4−6, 3−6, 6−4 |

### Dobles: 2 (2−0)

| Resultat | Núm. | Any | Torneig | Parella | Oponents | Marcador |
| Guanyador | 1. | 1908 | Wimbledon, Londres, Regne Unit | Anthony Wilding | Arthur Gore Herber Roper-Barrett | 6−1, 6−2, 1−6, 9−7 |
| Guanyador | 2. | 1910 | Wimbledon (2) | Anthony Wilding | Arthur Gore Herber Roper-Barrett | 6−1, 6−1, 6−2 |

## Jocs Olímpics
### Individual

| Any | Campionat | Oponent | Resultat |
| 1908 | Jocs Olímpics, Londres, Regne Unit | Otto Froitzheim | 7−5, 6−3, 6−4 |
| 1908 | Jocs Olímpics (interior) | | |

### Dobles

| Any | Campionat | Parella | Oponents | Resultat |
| 1908 | Jocs Olímpics, Londres, Regne Unit | James Cecil Parke | George Hillyard Reginald Doherty | 7−9, 5−7, 7−9 |

## Referències

* ↑ Alexandra Willis. «Ian Ritchie Bids Farewell». Wimbledon, 14-12-2011. Arxivat de l'original el 11 December 2013.
* ↑ «Olympedia – Josiah Ritchie». [Consulta: 8 octubre 2024].
* ↑ «Lawn Tennis – Success of Wilding and Ritchie». , 17-08-1910, p. 9.
* ↑ Gillmeister, Heiner. Tennis : A Cultural History. Washington Square, N.Y.: New York University Press, 1998, p. 299. ISBN 081473121X.
* ↑ M.J.G. Ritchie. Table tennis and how to play it, with rules. Londres: C. Arthur Pearson, 1902, p. 47. OCLC 5651743.
* ↑ The text book of lawn tennis. Worldcat. OCLC 18138944.
# Kari Aalvik Grimsbø

Kari Aalvik Grimsbø (nascuda el 4 de gener de 1985) és una jugadora d'handbol noruega que juga de portera al Györi ETO i la Selecció femenina d'handbol de Noruega.

## Clubs

* Orkdal IL
* Børsa/Skaun
* Byåsen IL (2003-2010)
* Team Esbjerg (2010-2014)
* Györi ETO (2014-)

## Referències

* ↑ «Håndballjentene» (en noruec). Siste.no, 05-08-2008. Arxivat de l'original el 2014-12-18. [Consulta: 10 gener 2009].
* ↑ «European Handball Federation - Kari Aalvik Grimsbo / Player» (en anglès). Arxivat de l'original el 2017-04-04. [Consulta: 3 abril 2017].

## Enllaços externs

* «Profile – Kari Aalvik Grimsbø» (en noruec). Norwegian Handball Federation. [Consulta: 10 gener 2009].
# Interateri

Els interateris (Interatherium) són un gènere extint de mamífers notoungulats de la família dels interatèrids que visqueren a Sud-amèrica durant el Miocè, fa entre 13,8 i 17,5 milions d'anys. Se n'han trobat restes fòssils a les províncies argentines de Chubut, Río Negro i Santa Cruz. La seva anatomia diferia considerablement de la dels altres interatèrids, amb les potes curtes i rabassudes i el cos llarg. Aquestes peculiaritats han conduït alguns científics a plantejar la possibilitat que excavessin caus o que fossin animals semiaquàtics que habitaven les vores dels boscos, els aiguamolls o les zones humides en general. L'espècie I. extensum tenia una llargada de cap a gropa de 38 cm i un pes d'1-3 kg; altres espècies eren molt més petites i pesaven uns 500 g. El nom específic Interatherium significa 'bèstia intermèdia'.

## Referències

* 1 2 Entrada «Interatherium» de la Paleobiology Database (en anglès). [Consulta: 7 desembre 2023].
* ↑ Croft, 2016, p. 132.
* 1 2 Croft, 2016, p. 133.
* ↑ Fariña, Vizcaíno i De Iuliis, 2013, p. 100.

## Bibliografia

* Croft, D. A. Horned Armadillos and Rafting Monkeys: The Fascinating Fossil Mammals of South America (en anglès). Indiana University Press, 2016. ISBN 9780253020949.
* Fariña, R. A.; Vizcaíno, S. F.; De Iuliis, G. Megafauna: Giant Beasts of Pleistocene South America (en anglès). Indiana University Press, 2013. ISBN 978-0-253-00719-3.
# Alcídice

Alcídice (en grec antic: Ἀλκιδίκη) va ser, segons la mitologia grega, una princesa d'Arcàdia, filla d'Àleu. Es va casar amb Salmoneu, fill d'Èol i d'Enàrete.
Van tenir una filla, Tiro, que segons Diodor de Sicília era d'una bellesa extraordinària. Alcídice va morir, i Salmoneu es va tornar a casar amb Sidero, una dona geniüda que maltractava Tiro.

## Referències

* ↑ Diodor de Sicília. Biblioteca històrica, IV, 68
* ↑ Smith, William (ed.). «Alcidice». A Dictionary of Greek and Roman biography and mythology. [Consulta: 3 novembre 2024].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 489. ISBN 9788496061972.
# Sachiko Fukunaka

Sachiko Fukanaka (en japonès 福中 佐知子 Fukunaka Sachiko; Prefectura de Chiba, 5 d'abril de 1946) va ser una jugadora de voleibol japonesa que va competir durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol.

## Referències

* ↑ «Sachiko Fukanaka Olympic Results». sports-reference.com. Arxivat de l'original el 17 d’abril 2020. [Consulta: 28 novembre 2017].
# Zhang Zilin

Zhang Zilin (en xinès simplificat: 张梓琳; en xinès tradicional: 張梓琳; en Pinyin: Zhāng Zǐlín) (nascuda el 22 de març de 1984 a Shijiazhuang, Hebei), és una model xinesa. Va ser Miss Món 2007. Va ser la primera Miss Món oriental d'origen xinès.

## Biografia

Zhang va néixer a Shijiazhuang i després es va traslladar a Pequín, on va assistir a l'escola secundària entre 1996 i 2002. Més tard continua els seus estudis a la Universitat de Ciència i Tecnologia de Beijing, assolit una Llicenciatura en Administració d'Empreses a 2006. Zhang està treballant actualment com a model.
Zhang sempre ha destacat pel seu acompliment acadèmic i va tenir grans èxits en els seus estudis. A més, Zhang també és un brillant esportista i ha iniciat la formació d'Atletisme des que tenia 8 anys.
El 2006, va ser triada com una de les deu millors supermodels professional durant the Chinese Fashion and Culture Award. El 2007 va participar en la Col·lecció Tardor / Hivern de Giorgio Armani a París i més tard va obtenir el mateix títol de "Top Model de l'Any" per la New Silk Road modeling agency.

## Referències

* ↑ Miss World 2007 a South Asian Biz Arxivat 2011-07-16 a Wayback Machine. (anglès)
# Riu Aude

L'Aude (en occità i francès, i en català amb variacions de pronúncia o d'ortografia, per exemple, Auda) és un riu del Llenguadoc que desemboca al mar Mediterrani, al Grau de Vendres. Aquest riu naix a 2.185 msnm als Pirineus, en el terme d'Els Angles, a la comarca del Capcir, Catalunya del Nord. Té una llargada de 224,1 km. La seua conca té uns 5.300 km² de superfície.
El seu recorregut a la Catalunya del Nord és breu, i conforma la vall del Capcir, on travessa els termes comunals d'Els Angles, Matamala, Formiguera, Ral i Puigbalador. Després recorre alguns quilòmetres per l'Arieja, i llavors, amb l'excepció de tres curts trams que fan de límit entre l'Aude i l'Erau, el seu recorregut queda inclòs dins del departament homònim. Les principals poblacions per les quals passa són Quilhan, Limós i Carcassona. Narbona està connectada amb aquest riu pel canal de la Robina.
Fins a Limós, el seu curs discorre entre muntanyes, i així presenta diversos congosts -les gorges de Saint-Georges, el congost de Pierre-Lys i l'estret d'Alet. A la seua planície, Carcassona enllà, corre quasi paral·lel al Canal del Migdia. El seu règim és pluvionival.

## Principals afluents

Des de la conca alta fins a la conca baixa de l'Aude. Les denominacions en són les catalanes i occitanes.
* Bruyante (19 km de recorregut) aflueix a l'Aude per la riba esquerra a Rosa.
* Aigueta (20 km) per la riba dreta a Santa Coloma de Rocafort.
* Rebentin (34 km) p. l. r. e. a Sant Martin de Lis.
* Cornelhan (20 km) p. l. r. d. a Limós.
* Sou (30 km) p. l. r. e. a Cépia.
* Lauquet (37 km) p. l. r. d. a Confolenç.
* Fresquel (63 km) p. l. r. e. a Carcassona.
* Orbièl (41 km) p. l. r. e. a Trebes.
* Argent Doble (37 km) p. l. r. e. a La Redòrta.
* Onhon (23 km) p. l. r. e. a Lonzac.
* Orbiu o Orbion (30 km) p. l. r. d. a Sant Nazari.
* Cèsse (54 km) p. l. r. e. a Sant Marcèl.

## Departaments i ciutats que recorre

* Pirineus orientals (per les comarques del Capcir i de la Fenolleda).
* Erau (passant per Olançac).
* Aude (transcorre per Atsat, Quilhan, Coisan, Limós, Carcassona, Trebes, Narbona i Corsan).

## Enllaços externs

* Presentació del riu, centrada en Quilhan Arxivat 2008-10-21 a Wayback Machine. (francès).
* Presentació del riu, amb mapa (francès).
# Karén Khatxànov

Karén Abgàrovitx Khatxànov (en rus Каре́н Абга́рович Хача́нов; en armeni Կարեն Աբգարի Խաչանով; Moscou, 21 de maig de 1996) és un tennista professional rus d'ascendència armènia. Al llarg de la seva carrera ha guanyat dos títols individuals de l'ATP. Khatxànov va arribar al número 29 del rànking individual de l'ATP el 21 d'agost de 2017.
Durant un temps, Khatxànov va ser entrenat per Igor Bitsenko a Moscou i per Vedran Martić a Split. No obstant, el 2014 va unir-se a l'Acadèmia de Tennis 4Slam liderada per Galo Blanco. Khatxànov va partir peres amb Blanco el novembre de 2017. Actualment entrena amb el seu anterior entrenador, Vedran Martić.

## Jocs Olímpics
### Individual

| Any | Campionat | Superfície | Oponent | Marcador |
| 2020 | Jocs Olímpics, Tòquio, Japó | Dura | Alexander Zverev | 3−6, 1−6 |

## Palmarès
### Equips: 1 (1−0)

| Resultat | Núm. | Data | Torneig | Superfície | Equip | Oponents | Marcador |
| Guanyador | 1. | 5 de desembre de 2021 | Davis Cup, Madrid, Espanya | Dura (i) | Ievgueni Donskoi Aslan Karatsev Daniïl Medvédev Andrei Rubliov | Marin Čilić Borna Gojo Nikola Mektić Mate Pavić Nino Serdarušić | 2−0 |

## Referències

* ↑ «Хачанов: я смелый парень, на 100% Карен и не хочу быть никем иным» (en russian), 14-02-2017. Arxivat de l'original el 26 d’octubre 2017. [Consulta: 25 octubre 2017].
* ↑ «Гало Бланко: Если Хачанов выиграл турнир ATP, выиграет и Рублёв» (en russian). Sport-Express, 06-10-2016. [Consulta: 26 febrer 2018].
* ↑ Anastasia Filippova. «Гало Бланко: номером 1 нужно родиться, а в топ-50 можно попасть» (en russian). Championat.com, 29-04-2016. Arxivat de l'original el 8 de setembre 2017. [Consulta: 26 febrer 2018].
* ↑ Stephanie Myles. «Khachanov splits with coach Blanco». tennis.life, 10-11-2017. Arxivat de l'original el 27 de febrer 2018. [Consulta: 26 febrer 2018].
* ↑ «Хачанов работает с бывшим тренером Иванишевича» (en russian). Sports.ru, 21-12-2017. [Consulta: 26 febrer 2018].

## Enllaços externs

* Karén Khatxànov a l'ATP (anglès)
* Karén Khatxànov a la Federació Internacional de Tennis (anglès)
* Karén Khatxànov a la Copa Davis (anglès)
# Lee Kiefer

Lee Kiefer (Cleveland, 15 de juny de 1994) és una esportista estatunidenca que competeix en esgrima, especialista en la modalitat de floret.
Va participar en tres Jocs Olímpics d'Estiu, entre els anys 2012 i 2020, obtenint una medalla d'or a Tòquio 2020, en la prova individual, i el 5è lloc a Londres 2012, en la mateixa prova.
Va guanyar set medalles en el Campionat Mundial d'Esgrima, entre els anys 2011 i 2023.
Als Jocs Olímpics d'estiu de 2024 realitzats a París (França) aconseguí guanyar la medalla d'or en la prova individual femenina de floret.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 1 | Floret individual |
| 2024 | París ( França) | 1 | Floret individual |
| Campionat del món ||||
| Any | Lloc | Medalla | Prova |
| 2011 | Catània ( Itàlia) | 3 | Floret individual |
| 2017 | Leipzig ( Alemanya) | 2 | Floret per equips |
| 2018 | Wuxi ( R.P. de la Xina) | 1 | Floret per equips |
| 2019 | Budapest ( Hongria) | 3 | Floret per equips |
| 2022 | El Caire ( Egipte) | 3 | Floret individual |
| 2022 | El Caire ( Egipte) | 2 | Floret per equips |
| 2023 | Milà ( Itàlia) | 3 | Floret individual |

## Referències

* ↑ «Lee Kiefer». Base de dades de la FIE (anglès)
* ↑ «Fencing World Championships (1921-2011)». Pàg. del Comitè Olímpic dels Estats Units (anglès)
# Estegoteri

Els estegoteris (Stegotherium) són un gènere extint de mamífers cingulats de la família dels dasipòdids que visqueren a Sud-amèrica durant el Miocè inferior, fa entre 16,3 i 20,4 milions d'anys. Se n'han trobat restes fòssils a les províncies argentines de Chubut i Santa Cruz. L'anatomia de la mandíbula i la petitesa de les dents fa pensar que eren mirmecòfags. L'espècie S. tessellatum tenia el crani de 14 cm de llargada. En general, era de mida comparable als armadillos moderns. Els osteodermes feien 3-7,5 mm de gruix i 20 mm de llargada. El nom genèric Stegotherium significa 'bèstia del sostre'.

## Referències

* 1 2 Entrada «Stegotherium» de la Paleobiology Database (en anglès). [Consulta: 11 desembre 2023].
* ↑ Croft, 2016, p. 139.

## Bibliografia

* Croft, D. A. Horned Armadillos and Rafting Monkeys: The Fascinating Fossil Mammals of South America (en anglès). Indiana University Press, 2016. ISBN 9780253020949.
# Saleh Soliman

Saleh Soliman (àrab: صالح سليمان) (Tantā, 24 de juny de 1916) fou un aixecador egipci que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició del pes ploma del programa d'halterofília.

## Referències

* ↑ «Saleh Soliman Olympic Results». sports-reference.com. Arxivat de l'original el 18 d’abril 2020. [Consulta: 17 desembre 2018].
# Eiichi Nakamura

Eiichi Nakamura (japonès: 中村英一) (Kyoto, 1909 - 27 de maig de 1945) va ser un jugador d'hoquei sobre herba japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata com a membre de l'equip japonès en la competició d'hoquei sobre herba.

## Referències

* ↑ «Eiichi Nakamura Olympic Results». sports-reference.com. Arxivat de l'original el 14 de desembre 2012. [Consulta: 15 juliol 2018].
# Xotodon

Xotodon és un gènere extint de mamífers notoungulats de la família dels toxodòntids que visqueren a Sud-amèrica des del Miocè superior fins al Plistocè superior, fa entre 12.000 i 7,2 milions d'anys. Se n'han trobat restes fòssils a les províncies argentines de Buenos Aires, Catamarca, Córdoba, Jujuy, Entre Ríos, La Pampa, Mendoza, Salta i Tucumán. Tenien la mandíbula profunda i dotada d'una símfisi alta. Les dents molars superiors tenien l'ectolof còncau. El nom genèric Xotodon és un anagrama de Toxodon, el nom d'un parent proper seu.

## Referències

* 1 2 Entrada «Xotodon» de la Paleobiology Database (en anglès). [Consulta: 12 desembre 2023].
* ↑ Podgorny, 2021, p. 249.

## Bibliografia

* Podgorny, I. Florentino Ameghino y hermanos (en castellà). Edhasa, 2021. ISBN 978-987-628-603-9.
# Corrado II Trinci

Corrado II Trinci fou fill de Nallo I Trinci. Fou gonfanoner de justícia i capità del poble de Foligno des del 1338, capità del poble d'Orvieto el 1323, podestà de Florència el 1330, governador i capità de Bevagna el 1335, podestà de Castello di Limisano el 1340, capità del poble de Siena i podestà de Foligno el 1341. Va morir el 1343 i va deixar dos fills monjos: Rinaldo i Corrado.
# Samuel Gerson

Samuel Norton "Sam" Gerson (Timki, Imperi Rus, 30 de novembre de 1895 - Filadèlfia, Pennsilvània, 30 de setembre de 1972) va ser un lluitador ucraïnès de naixement, però estatunidenc d'adopció, especialista en lluita lliure, que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en la competició del pes ploma del programa de lluita lliure en perdre la final contra Charles Ackerly.

## Referències

* ↑ «Sam Gerson Olympic Results». sports-reference.com. Arxivat de l'original el 18 d’abril 2020. [Consulta: 9 octubre 2017].
# Elemér Szathmáry

Elemér Szathmáry (Budapest, 16 de febrer de 1926 - Sydney, 17 de desembre de 1971) fou un nedador hongarès que va competir durant la dècada de 1940.
El 1948 va prendre part en els Jocs Olímpics d'Estiu de Londres, on va disputar dues proves del programa de natació. Va guanyar la medalla de plata en els 4x200 metres lliures, formant equip amb György Mitró, Imre Nyéki i Géza Kádas, mentre en els 100 metres lliures quedà eliminat en semifinals.
En el seu palmarès també destaquen dues medalles de bronze, en els 100 metres lliures i 4x200 metres lliures, al Campionat d'Europa de natació de 1947, una medalla d'or i una de plata al campionat del món universitari de 1947 i cinc campionats nacionals.

## Referències

* ↑ Elemér Szathmáry a Sports Reference (arxivat)
* ↑ «Szathmáry Elemér» (en hongarès). [Consulta: 19 juliol 2020].
* ↑ «Szathmáry Elemér | Magyar életrajzi lexikon | Kézikönyvtár». [Consulta: 19 juliol 2020].
# Maksim Mirni

Maxim "Max" Nikoláyevich Mirnyi (belarús: Максім Мірны; nascut el 6 de juliol de 1977) és un jugador professional de tennis nascut a Minsk, Belarús.
Com Natasha Zvereva (una estrella del tennis belarussa dels anys 1980 i principis dels 90), Max Mirnyi se centra en dobles. Els seus més grans assoliments fins ara són les dues victòries en dobles en l'Open dels Estats Units el 2000 i 2002 i els seus títols en el Torneig de Roland Garros el 2005, 2006 i 2011. El 2003 va aconseguir la final de dobles en Wimbledon. El 9 de juny de 2003 va aconseguir la primera posició en el rànquing de dobles de l'ATP. En individuals, va aconseguir el rànquing més alt de la seua carrera (número 18) a l'agost de 2003.
Es va convertir en heroi nacional de Belarús després d'una molt bona actuació en la Copa Davis de 2004, quan juntament a Vladímir Volchkov van derrotar a Rússia 3-2 i posteriorment a l'Argentina per 5-0, caent en semifinals davant els Estats Units.

## Enllaços externs

* Maksim Mirni a l'ATP (anglès)
* Maksim Mirni a la Copa Davis (anglès)
* Maksim Mirni a la Federació Internacional de Tennis (anglès)
# Ichneumia

Ichneumia és un gènere de mamífers carnívors de la família de les mangostes (Herpestidae). Hi ha fonts que el consideren monotípic, amb la mangosta cuablanca (I. albicauda) com a únic representant, i d'altres que hi situen l'espècie extinta I. nims, del Pliocè superior del Marroc, juntament amb material fòssil d'altres espècies pendents de descriure. La mangosta cuablanca viu a Àfrica i la península Aràbiga, mentre que els possibles representants extints eren tots endèmics d'Àfrica. I. nims era una mica més petita i tenia una dieta més rica en insectes que el seu parent modern.

## Referències

* ↑ Entrada «Ichneumia» de la Paleobiology Database (en anglès). [Consulta: 15 desembre 2023].
* ↑ Werdelin i Sanders, 2010, «Carnivora» (L. Werdelin i S. Peigné).
* ↑ Geraads, 1997, p. 129.

## Bibliografia

* Geraads, D. «Carnivores du Pliocène terminal de Ahl Al Oughlam (Casablanca, Maroc)» (en francès). Geobios, 30, 1, 1997, pàg. 127-164.
* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :